**Kalor y Seka**

Alterasons klimátiku sa ta aumenta númeru di dias ku kalor istremu na Massachusetts y sta privistu pa tenperaturas aumenta konsideravelmenti duranti prósimu sékulu. Di un forma jeral, kalor istremu é kualker tenperatura pa riba di 90 grau - undi ki ta rijistradu grandis aumentu na duénsas y mórtis rilasionádu ku kalor.

Aumentu di tenperatura pode provoka grandis alterason na padrons klimátiku. Pur izénplu, longus piríudu sen txuba pode inpusibilita posus y rizervatórius di rikarega ku águ dósi,
u ki ta faze-s konsentra di puluentis y baktérias nusivu na águ ki nu ta bebe y undi ki nu ta nada. Aumentu di baktérias y puluentis na água pode prijudika vida akuátiku y provoka duénsas gastrointestinal.

Kondisons puerentu y seku y inséndius florestal ki ta kontise pamodi seka tanbê pode provoka un mau kualidadi di ar, ki ta irita pulmon y ta agrava duénsas rispiratóriu, sima asma. Mau kualidádi di ar tanbê pode aumenta risku di infesons rispiratóriu sima bronkiti.

**Kenha ki sa ta kore más risku?**

* Pesoas ku más di 65 anu
* Kriansas ku ménus di 5 anu
* Pesoas grávida
* Pesoas ku sistéma imunitáriu kunprumitidu

**Kuzé ki nu pode faze?**

* Instala aparelhus y ikipamentus di kanalizason di baxu konsumu di águ
* Pensa na kria paizajens ku plantas nativu y tolerantis a seka
* Sigi kualker ristrison di uzu di águ inpostu pa inpreza fornesedor di águ
* Testa kualidádi di águ na posus privadu frikuentimenti
* Pratika konservason di águ

**Sabe más na:** [**http://www.mass.gov/ClimateAndHealth**](http://www.mass.gov/ClimateAndHealth)

**Bureau of Climate and Environmental Health**

**Environmental Toxicology Program**

**Massachusetts Department of Public Health**

**250 Washington Street, Boston, MA 02108**

**Tilifóni: 617-624-5757 |** **DPHToxicology@state.ma.us**

[**http://www.mass.gov/dph/environmental\_health**](http://www.mass.gov/dph/environmental_health)